《海藏楼杂诗 其六》
清代·郑孝胥

吾楼虽甚壮，高寒难久居。长安居不易，视此定何如？

缺月上稍迟，光彩铺平芜。茫茫坠碧烟，谁辨树与庐？

幽人一再起，已是四更馀。阑干独来倚，凉风袅衣裾。

吴姬归夜阑，马蹄腾九衢。千灯出林影，照乘霏明珠。

向曙忽隔世，喧寂理岂殊。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。